В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 25.03.2026 г.

Днес, 25.03.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
                                                                                             Боян Новански

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

1.ОТНОСНО: Изпълнение на решение по т.1.2 от протокол №9/11.03.2026 г. от заседание на Комисия „Управление на собствеността“ към  ПВСС във връзка с обект „Проектиране и СМР по изграждане на сграда за нуждите на Административен съд - Силистра в УПИ XXXVI, кв.1 по плана на гр. Силистра“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.	ПРИЕМА за сведение информация във връзка с резултатите от проведено заседание на Експертния технико – икономически съвет /ЕТИС/ към дирекция „Управление на собствеността на съдебната власт“, администрация на Висшия съдебен съвет, за разглеждане на инвестиционен проект на обект „Проектиране и СМР по изграждане на сграда за нуждите на Административен съд - Силистра в УПИ XXXVI, кв.1 по плана на гр. Силистра“ във фаза „Идеен проект“, вкл. становище рег. № ВСС-15121/ 10.03.2026 г. от Главна дирекция „Охрана“, във връзка с извършения преглед на проекта.
1.2.	ПРИЕМА за целесъобразно инвестиционният проект за нова съдебна сграда за нуждите на Административен съд – Силистра във фаза „Работен проект“ да бъде разработен на база предложения първи вариант на идейния проект.
1.3.	ИЗПРАЩА решението на административния ръководител на Административен съд – Силистра за сведение и изпълнение и на директора на Главна дирекция „Охрана“ за сведение.

	2.ОТНОСНО: Решение по т. 2 от протокол № 8/04.03.2026 г. от заседание на  Комисия „Управление на собствеността“ към Пленума на Висшия съдебен съвет във връзка с реализиране на обект: „Строително-ремонтни работи на Съдебна палата - гр. София, бул. „Витоша“ № 2, включващи фасади към вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“. 

КОМИСИЯ „УПРАВЛЕНИЕ НА СОБСТВЕНОСТТА“ 
към Пленума на Висшия съдебен съвет,
Р  Е  Ш  И:

2.1.	ПРИЕМА за необходимо и целесъобразно процедурата по реда на ЗОП за избор на изпълнител на обект „Строително - ремонтни работи на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи с №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“ да продължи като бъде организирана и проведена обществена поръчка от администрацията на Висшия съдебен съвет, след актуализиране на прогнозната стойност на поръчката.
2.2.	ПРЕДЛАГА на Пленума на Висшия съдебен съвет да приеме следното решение:
ОТМЕНЯ решение по т. 38 от протокол № 34/23.11.2023 г. във връзка с подготовка и провеждане на обществена поръчка с предмет „Строително - ремонтни работи на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи с №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“.
2.3.	ВНАСЯ решението по т. 2.2 като допълнителна точка в следващото редовно заседание на Пленума на Висшия съдебен съвет, насрочено за 26.03.2026 г.
2.4.	ВЪЗЛАГА на дирекция „Управление на собствеността на съдебната власт“ към администрацията на ВСС при решение по т. 2.2 да предприеме необходимите действия  за своевременно стартиране на нова обществена поръчка за избор на изпълнител за обекта по т. 2.1, като едновременно с това продължи действията по въвеждане на етапност на изпълнение на обекта. За предприетите действия, да докладва на следващо заседание на  Комисия „Управление на собствеността на съдебната власт“ към Пленума на ВСС.
2.5.	ИЗПРАЩА решението на административния ръководител на Апелативен съд – София за сведение и на и.ф. Главния прокурор на разпореждане.

3.ОТНОСНО: Уведомление от Служба по геодезия, картография и кадастър /СГКК/ - Ловеч към АГКК във връзка със започната процедура по изменение на кадастрална карта и кадастрални регистри на гр. Тетевен за сграда с идентификатор 72343.500.1126.2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1. ПРИЕМА за сведение материалите по подадено заявление вх. № 01-137750-25.02.2026 г. от ОДМВР  - Ловеч за започване на процедура по изменение на кадастрална карта и кадастрални регистри /КККР/ на гр. Тетевен за сграда с идентификатор /ИН/ 72343.500.1126.2, находяща се в гр. Тетевен, ул. „Христо Ботев“ № 3, за нанасяне на шест СОС с проектни идентификатори: 72343.500.1126.2.12 и 72343.500.1126.2.13 /помещения с №№ 18 и 19/, 72343.500.1126.2.14 /парова централа на приземен етаж/ и  72343.500.1126.2.15, 72343.500.1126.2.16 и 72343.500.1126.2.17 /гаражни клетки на приземния етаж/, с права на управление на ОДМВР – Ловеч.
3.2. ПРИЕМА, че не са налице основания за възражения и несъгласие с внесеното заявление вх. № 01-137750-25.02.2026 г. и започната процедура за изменение на кадастрална карта и кадастрални регистри на гр. Тетевен за сграда с идентификатор 72343.500.1126.2. 
3.3. ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА представляващия Висшия съдебен съвет да отправи искане до министъра на вътрешните работи, с оглед стартирана процедура по изменение на КККР – гр. Тетевен за сграда с идентификатор 72343.500.1126.2 и отразяване на самостоятелни обекти в сградата, относно необходимост за Районен съд – Тетевен от помещения в приземен етаж, отразени като СОС с проектни идентификатори  72343.500.1126.2.14 и 72343.500.1126.2.4, и изразяване на становище за отпаднала нужда на основание чл. 17, ал. 1 от Закона за държавната собственост след приключване на горепосочената процедура по изменение на КККР – гр. Тетевен и съставяне на нов акт за публична държавна собственост от МВР.
3.4.  ВНАСЯ решението по т. 3 в следващо редовно заседание на Пленума на ВСС.

	4.ОТНОСНО: Изпълнение на решение по т. 13 от протокол № 11/30.04.2025 г. от заседание на комисия „Управление на собствеността“ към Пленума на ВСС във връзка с обособяване на служебен паркинг в пространството пред Съдебната палата - Лом.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ВЪЗЛАГА на дирекция „Управление на собствеността на съдебната власт“ към АВСС, да подготви отговор на писма от административния ръководител на Районен съд – Лом, във връзка с обособяване на зона със забранен достъп за паркиране на външни лица в пространството около Съдебна палата – Лом, в който да бъде предоставена и информация за реда и начина за обособяване на служебен паркинг с ограничен достъп в поземлен имот с идентификатор 44238.505.1051, в управление на Висшия съдебен съвет.

	5.ОТНОСНО: Писмо от административния ръководител на Районен съд – Шумен във връзка с изпълнение на обект: „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1. ПРИЕМА за сведение информация във връзка с етапа на изпълнение на обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“ (обекта) и писмо от административния ръководител на РС – Шумен с искане за изслушване пред комисия „Управление на собствеността“ към Пленума на ВСС във връзка с изпълнение на обекта.
5.2. КАНИ Мирослав Марков - административен ръководител на Районен съд – Шумен, инж. Владимир Киров – управител на „Строител БГ“ ЕООД (строителен и инвеститорски контрол на обекта), Събчо Събчев – управител на „ЕМСИ ПРАЙМ СТУДИО“ ЕООД (авторски надзор на обекта) и инж. Руска Митева – управител на ДЗЗД „ШУМЕН 2022“ (изпълнител на СМР на обекта) да вземат участие  в следващо редовно заседание на Комисия „Управление на собствеността“ към Пленума на ВСС, във връзка с изпълнение на обект: „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“.
При необходимост на поканените да бъдат предоставени линк и парола за дистанционно участие в заседанието на Комисия „Управление на собствеността“.
5.3. ВЪЗЛАГА на дирекция „Управление на собствеността на съдебната власт“ към АВСС да изпрати писма до посочените в т. 5.2 лица с покана за участие в заседание на комисия „Управление на собствеността“ към Пленума на ВСС. 

	6.ОТНОСНО: Писмо от  главен секретар при администрация на Главен прокурор във връзка с обект „Изработване на инвестиционен проект за разрушаване на съществуваща сграда (Блок 2) с идентификатор 68134.802.2358.2 и изграждане на нова административна сграда до три етажа в параметрите на съществуващата, находяща се на бул. „Д-р Г. М. Димитров“ № 42, гр. София“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1. ПРИЕМА за целесъобразно обявяване на  обществената поръчка с предмет: „Изработване на инвестиционен проект за разрушаване на съществуваща сграда (Блок 2) с идентификатор 68134.802.2358.2 и изграждане на нова административна сграда до три етажа в параметрите на съществуващата, находяща се на бул. „Д-р Г. М. Димитров“ № 42, гр. София, да се  извърши  след приемане на бюджета на съдебната власт за 2026 г. и утвърждаване на Инвестиционна програма на ВСС за 2026 г. по § 51-00  „Основен ремонт на ДМА“ и § 52-00 „ Придобиване на ДМА“.
6.2. ИЗПРАЩА решението на и.ф. Главен прокурор на Република България на разпореждане.

-Текущи ремонти:

	7.ОТНОСНО: Иницииране на обществена поръчка с предмет: „Строително-монтажни работи за извършване на текущ ремонт на сгради на ВСС в гр. София“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРИЕМА за сведение техническо задание и подготвена документация за обществена поръчка с предмет: „Строително-монтажни работи за извършване на текущ ремонт на сгради на ВСС в гр. София“.
7.2. ВЪЗЛАГА на дирекция „Управление на собствеността на съдебната власт“ да изпрати чрез Главен секретар на Висшия съдебен съвет документацията по т. 7.1 на дирекция „Правна“, отдел „Обществени поръчки“ за действия по компетентност.

	8.ОТНОСНО: Писмо от административния ръководител на Районен съд – Велинград за осигуряване на средства за неотложен ремонт в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет
Р  Е  Ш  И:

8.1. ПРИЕМА за необходимо и целесъобразно извършване на неотложен ремонт - доставка и монтаж на противоударно фолио на всички прозорци на приземния и първия етаж и ремонт на 8 бр. комарници в сградата на Районен съд – Велинград,  находяща се в гр. Велинград, ул. „Хан Аспарух“ № 3 на стойност 3 988,00 евро с ДДС, в т. ч. 3 908 евро с ДДС за доставка и монтаж на противоударно фолио и 80 евро с ДДС за ремонт на 8 бр. комарници, съгласно предоставената от административния ръководител на съда икономически най - изгодна оферта.
Мотиви: Изпълнението на ремонтните работи, са необходими и целесъобразни  с оглед подобряване на сигурността на сградата на съда и изпълнение на изискванията на НАРЕДБА № 4 от 10.01.2008 г. за правилата и нормите за безопасност и охрана при проектиране, строителство, реконструкция, основно обновяване, ремонт, преустройство и експлоатация на обектите на съдебната власт. Те попадат в обхвата на чл. 12 на Правила за планирането, осигуряването на средства и извършването на текущ ремонт на сградния фонд на съдебната власт /Правилата/ и представляват неотложен ремонт по смисъла на § 1 от Допълнителните разпоредби на Правилата.

Справка за отпуснатите средства на РС – Велинград за периода 2021 – 2026 г.
година	Корекция на бюджета на ОСВ за извършване на текущ ремонт	Вид на текущия ремонт	
2021	0,00 лв.	няма	
2022	0,00 лв.	няма	
2023	0,00 лв.	няма	
2024	0,00 лв.	няма	
2025	58 295,00 лв.	Текущ ремонт на покрив на сградата на съда.
Средствата са отпуснати с решение по т.18 от протокол № 18/26.06.2025 г. на ПВСС	
2026 /заявени/		
Ремонт на санитарните помещения в сградата на съда - 45 910,00 евро	
		Обособяване от едно помещение за арестанти на две помещения за арестанти в изпълнение на предписание след извършено охранително обследване - 18 943,00 евро	

8.2. ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Районен съд  – Велинград финансови средства в размер на 3 988,00 евро с ДДС за неотложен ремонт -  доставка и монтаж на противоударно фолио на всички прозорци на приземния и първия етаж и ремонт на 8 бр. комарници в сградата на съда, находяща се в гр. Велинград, ул. „Хан Аспарух“ № 3, в т. ч. 3 908 евро с ДДС за доставка и монтаж на противоударно фолио и 80 евро с ДДС за ремонт на 8 бр. комарници. 
Мотив: Част от ремонтните работи – ремонт на 8 бр. комарници, на стойност 80 евро, са свързани с отстраняване на щети вследствие на „застрахователно събитие“, по смисъла на  сключения договор с предмет „Имуществено застраховане на сграден фонд и оборудване, управлявани, ползвани и стопанисвани от съдебната власт“ и са възстановени по бюджета на Висшия съдебен съвет.
8.3. ИЗПРАЩА решението на Комисия „Бюджет и финанси“ към Пленума на ВСС по компетентност.
8.4. ИЗПРАЩА решението на административния ръководител на Районен съд – Велинград за сведение.

-	Управление на собствеността:

	9.ОТНОСНО: Писмо от касиера на Етажна собственост на бл. 61, находящ се в гр. София, ж.к. „Манастирски ливади“, секция „А+Б“, вх. Б за осигуряване на достъп.

КОМИСИЯ „УПРАВЛЕНИЕ НА СОБСТВЕНОСТТА“
 към Пленума на Висшия съдебен съвет
РЕШИ:

9.1. НЕ ДАВА СЪГЛАСИЕ за осигуряване на достъп, до покривното пространство, през ведомствени апартаменти  № 37 и № 38, находящи се в гр. София, район „Триадица“,  - ж.к. „Манастирски ливади“, секция „А+Б“, бл. 61, вх. Б, за извършване на ремонт на покрива на блока.
	9.2. ИЗПРАЩА решението на г-н Христо Караджов - касиер на бл. 61, находящ се в гр. София, район „Триадица“, ж.к. „Манастирски ливади“, секция „А+Б“,  вх. Б, за сведение.

10.ОТНОСНО: Писмо от министъра на регионалното развитие и благоустройството за предоставяне на списък с всички държавни имоти, предоставени на съдебната власт за бази за обучение и почивни бази.

 КОМИСИЯ „УПРАВЛЕНИЕ НА СОБСТВЕНОСТТА“
Към Пленума на Висшия съдебен съвет
РЕШИ:

10.1. ОДОБРЯВА проект на писмо до заместник-министъра на правосъдието, с копие до МРРБ, относно предоставяне на списък с всички държавни имоти, предоставени на съдебната власт за бази за обучение и почивни бази.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ